Հավելված N 2

ՀՀ կառավարության 2017 թվականի

մարտի 30-ի N 356 - Ա որոշման

 «Սյունիք ազատ տնտեսական գոտի» ՍՊԸ

ՀՀ ԱԱՊ

**ԳՈՐԾԱՐԱՐ ԾՐԱԳԻՐ**

Սյունիքի մարզում ազատ տնտեսական գոտի ստեղծելու

Ե Ր Ե Վ Ա Ն 2017

**ՆԵՐԱԾՈՒԹՅՈՒՆ**

Նպատակ ունենալով նպաստել ՀՀ ազգային տնտեսության գլոբալ մրցունա­կության բարձրացմանը, մրցունակ արտադրանքի թողարկմանը, օտարերկրյա ներդրումների ներգրավմանը, երկրի ներդրումային գրավչության բարձրացմանը, արտահանման ուղղվածություն ունեցող արտադրանքի ստեղծմանը, արտահանման ծավալների ավելացմանը, ինչպես նաև նոր աշխատատեղերի ստեղծմանը և կայուն տնտեսական զարգացման ապահովմանը ՀՀ առևտրաարդյունաբերական պալատը «Ազատ գոտիների մասին» ՀՀ օրենքի հոդված 3-ի կետ 2-ի և ՀՀ Կառավարության 2011 թ. հոկտեմբերի 13-ի թիվ 1521-Ն որոշման հավելված 1-ի կետ 4-ի ենթակետ 2-ի համաձայն նախատեսում է հանդես գալ ՀՀ Սյունիքի մարզի տարածքում ազատ տնտեսական գոտու ստեղծման նախաձեռնությամբ:

Մասնավոր նախաձեռնությամբ ստեղծվող ազատ տնտեսական գոտու կազմակերպիչ կլինի ՀՀ առևտրաարդյունաբերական պալատի կողմից հատուկ ստեղծ­վող ընկերությունը, իսկ ԱՏԳ գործառնական տեսակը արտադրաարդյունա­բերական, լոգիստիկական՝ արդյունաբերության, մասնավորապես, մշակող արդյունա­բերության, առևտրի, սպասարկման և այլ ՀՀ օրենսդրությամբ չարգելված գործու­նեու­թյան ոլորտներում:

Ազատ տնտեսական գոտու ընդհանուր **տարածքը կկազմի մոտ 32 հա,** որտեղ տեղակայված կլինեն համապատասխան շինություններ: Ազատ տնտեսական գոտու կազմակերպման ընթացքում «Սյունիք ազատ տնտեսական գոտի» ՍՊԸ-ն սկզբնական էտապում **կկատարի մոտ 10 մլն. ԱՄՆ դոլարի ներդրում և կստեղծի մինչև 80 միջինից բարձր վարձատրվող նոր աշխատատեղ:**

Ազատ տնտեսական գոտու գործունեության ընթացքում ակնկալվում է ներգրավել մինչև **120 հիմնականում օտարերկրյա շահագործողներ, որոնց համախառն ներդրումները կկազմեն շուրջ 350-400 մլն. ԱՄՆ դոլար, կարտահանեն միջին տարեկան շուրջ 100 մլն. դոլարի արտադրանք և գործունեության տարիների ընթացքում կստեղծեն 2500 և ավել նոր աշխատատեղ:**

Տվյալ նախաձեռնությունը կարող է հզոր խթան հանդիսանալ ՀՀ տարածքային զարգացման, Իրանի Իսլամական Հանրապետության հետ տնտեսական կապերի զարգացման, իրանյան պոտենցիալի արդյունավետ օգտագործման, մասնավորա­պես Եվրասիական Տնտեսական Միությանը ՀՀ անդամակցությամբ բացվող նոր հնարա­վո­րությունների՝ Ռուսաստանի, Ղազախստանի, Բելառուսի և Ղրղզստանի շուկաներ ազատ մուտքի օգտագործման տեսակետից:

Միևնույն ժամանակ ակնկալում ենք երրորդ երկրներից ներգրավել այն տնտես­վարող սուբյեկտներին, որոնք պարզ վարչարարության և էֆեկտիվ կարգով, իրենց տնտե­սական շահերը հետապնդելու ակնկալիքից շահագրգռված, նպատակա­հար­մար կհա­մա­րեն մաքսային միության և իրանական շուկայի հետ աշխատել, վերջին­ներիս տնտեսա­կան սահմանի խաչմերուկ հանդիսացող Սյունիք ազատ տնտեսական գոտու միջոցով:

**ՆԱԽԱՁԵՌՆՈՂԻ ՄԱՍԻՆ**

**ՀՀ առևտրաարդյունաբերական պալատը** ձևավորվել է 2002թ., «Առևտրա­արդյունաբերական պալատների մասին» ՀՀ օրենքի հիման վրա: Նշված օրենքով հստակ կանոնակարգվել է Հայաստանում առևտրաարդյունաբերական պալատների համակարգի գործունեությունը: Առևտրաարդյունաբերական պալատների համա­կարգը ներառում է ՀՀ առևտրաարդյունաբերական պալատը, Երևան քաղաքի և մարզերի առևտրաարդյունաբերական պալատները ինչպես նաև ՀՀ ԱԱՊ կողմից հիմնադրած մի շարք կազմակերպություններ: Լինելով շահույթ ստանալու նպատակ չհետապնդող ոչ առևտրային կազմակերպություն՝ ՀՀ առևտրաարդյունաբերական պալատը (ՀՀ ԱԱՊ) ներկայացնում է փոքր, միջին և խոշոր ձեռնարկատիրության շահերը, որոնց գործունեության շրջանակները ներառում են գործարարության բոլոր ոլորտները՝ արդյունաբերություն, ներքին և արտաքին առևտուր, գյուղատնտե­սու­թյուն, ֆինանսական համակարգ և այլ ուղղություններ:

Պալատի հիմնական **առաքելությունն է** հանդիսանում գործարար մթնոլորտի բարելավումը, արտահանման և ներդրումների խթանումը, երկրում փոքր և միջին ձեռ­ներեցությանը աջակցումը՝ վերջնական արդյունքում ապահովելով տնտեսական աճ:

Նշված խնդիրների լուծման նպատակով պալատը ստանձնել է որոշակի գործառնություններ, որոնցից են.

* Օժանդակել մրցունակ ապրանքատեսակների արտադրության զարգացմանը, հետևաբար նաև արտահանման ներուժի հզորացմանը,
* Նպաստել տնտեսավարող սուբյեկտների, ինչպես նաև դրանց և պետական մարմինների միջև համագործակցության հաստատմանը,
* Նպաստել ձեռնարկատիրությանն աջակցող ենթակառուցվածքների ստեղծ­մանն ու զարգացմանը և խթանել ՀՀ ԱԱՊ և անդամ կազմակերպությունների ներգրավվածությունը արդյունավետ ծրագրերի մեջ:

ՀՀ ԱԱՊ ներկայումս հանդիսանում է հետևյալ միջազգային կազմա­կեր­պու­թյունների լիիրավ անդամ՝

* Միջազգային առևտրային պալատ
* Պալատների համաշխարհային ֆեդերացիա (ICCWCF)
* Եվրապալատ
* Սևծովյան գոտու առևտրաարդյունաբերական պալատների ասոցիացիա
* ԱՊՀ մասնակից պետությունների առևտրաարդյունաբերական պալատների ղեկավարների խորհուրդ և այլն:

ՀՀ ԱԱՊ տարբեր երկրներում և տարածաշրջաններում ունի ավելի քան 25 ներկայացուցչություններ:

1. **Ազատ տնտեսական գոտու ստեղծման անհրաժեշտություն**

* **Ազատ տնտեսական գոտիներն աշխարհում**

Ազատ տնտեսական գոտիներն իրենցից ներկայացնում են ազգային տնտե­սական տարածության մի մասը, որտեղ կիրառվում է արտոնությունների և խրախու­սումների հատուկ համակարգ, որը չի կիրառվում երկրի մնացած մասերում:

ԱՏԳ զարգացման միջազգային ասոցիացիայի սահմանմամբ դրանք, որպես կանոն, հանդիսանում են տնտեսական, գիտատեխնիկական, էկոլոգիական և սոցիա­լական զարգացմանը նպաստող տարածքային-տնտեսական կազմավո­րում­ներ, որոնք բաց են յուրաքանչյուր երկրի ֆինանսատնտեսական գործունեության համար:

Սակայն պաշտոնապես ընդունվում է 1973թ. Կիոտոյի կոնվենցիայի Հավել­ված VII-ով տրված սահմանումը, համաձայն որի՝ ազատ գոտի ասելով՝ հաս­կացվում է երկրի տարածքի մաս, որում ապրանքները դիտարկվում են որպես ազգային մաք­սային տարածքից դուրս գտնվող օբյեկտներ («մասային էքստերիտորիալության» սկզբունք), որի պատճառով էլ չեն ենթարկվում ընդհանուր մաքսային հսկողության և հարկման:

ԱՏԳ տեսակները կարելի է տարանջատել տարբեր չափանիշներով: Օրինակ՝ տնտեսական ուղղվածությունից կախված առանձնացվում են.

**Աղյուսակ 1. ԱՏԳ դասակարգումը տնտեսական ուղղվածության համապատասխան**

**Առևտրային Արդյունաբերական Տեխնիկակիրառական Սպասարկման Կոմպլեքսային**

**1.Ազատ 1. Ներմուծումը 1.Տեխնոպոլիսներ 1.Օֆշորային 1.Ազատ**

**Մաքսային փոխարինող ձեռնարկա**

**տիրության**

**գոտիներ**

**2.Անմաքս 2.Արտահանման 2.Տեխնոպարկեր 2.Բանկային և 2.Մասնագիտացված**

**Պահեստներ ուղղվածությամբ ապահովագրական տնտեսական**

**ծառայությունների գոտիներ**

**3.Ազատ 3.Արդյունաբերական 3.Նորարարական 3.Տուրիստական 3.Հատուկ ռեժիմի**

**նավահանգիստներ պարկեր կենտրոններ ծառայությունների տարածքներ**

**4.Առևտրա - 4.Գիտաարդյունաբերական 4.Հատուկ տնտես**

**արտադրական պարկեր սական գոտիներ**

**5.Արտահանման և ներմուծումը**

**փոխարինող**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

* **Առևտրի գոտիներ-**

հիմնված են մաքսատարիֆային ռեժիմի և արտաքին առևտրի գործառնու­թյուն­ներում արտահանման-ներմուծման նկատմամբ հսկողության մեղմման վրա,

* **Արտադրաարդյունաբերական գոտիներ**

տեղակայվում են այն տարածքնեորւմ, որտեղ արտահանվող կամ ներմուծման փոխարինող արտադրանք արտադրող կազմակերպություններին տրամա­դրվում են հարկային և մաքսային արտոնություններ,

* **Տեխնիկակիրառական** (տեխնոլոգիական գոտիներ)-

այսպիսի գոտիների տարածքում կոնցենտրացված են նորարարական, գիտա­հե­տազոտական և փորձարարական-կոնստրուկտորական աշխատանքներ ծա­վալող, ԻՏ (ինֆորմացիոն տեխնոլոգիաների) ոլորտում գործող ազգային և օտարերկրյա կազմակերպություններ,

* **Սպասարկման գոտիներ**-

առանձնացվում են ֆինանսական, բանկային և այլ ծառայություններ մատուցող կազմակերպությունների համար նախատեսված արտոնյալ ռեժիմով («հարկա­յին թաքստոցներ»),

* **Համալիր գոտիներ** –

տարբեր գոտիների տարրեր համադրող ազատ կամ «բաց» քաղաքներ, հա­տուկ տարածքներ:

Հատկապես զարգացող երկրներում լայն տարածում են ստացել արտահան­ման ուղղվածությամբ արտադրական գոտիները:

Տեխնիկակիրառական գոտիները ձևավորվում են ինքնաբերաբար (ԱՄՆ) կամ ստեղծվում են հատուկ` պետության աջակցությամբ խոշոր գիտական կենտրոնների շրջա­կայքում (Ճապոնիա, Չինաստան): Դրանցում կենտրոնացված են միասնական հարկային և ֆինանսական արտոնությունների համակարգից օգտվող ազգային և արտասահմանյան հետազոտական, նախագծային, գիտաարտադրական կազմակեր­պություններ:

Տեխնիկակիրառական գոտիների ավելի մեծ քանակություն գործում է ԱՄՆ-ում, Ճապոնիայում, Չինաստանում: ԱՄՆ-ում դրանք անվանվում են տեխնոպարկեր, Ճա­պոնիայում` տեխնոպոլիսներ, Չինաստանում` նոր, բարձր տեխնոլոգիաների զար­գաց­ման գոտիներ: Աշխարհում ամենահայտնի և ԱՄՆ-ում ամենախոշոր տեխնո­պարկը` Silicon Valley-ը, տալիս է հաշվողական տեխնիկայի և համակարգիչների համաշխարհային արտադրության 20%-ը:

80-ական թթ-ից գիտական պարկերի ստեղծմանը միացան Հնդկաստանը, Մալազիան, Թայլանդը և այլք: Արդյունքում 90-ականներին աշխարհում գործում էին ավելի քան 7 հազար գիտական պարկեր` ընդգրկող հենց գիտական պարկերը, գիտական ռեգիոնները, տեխնոպոլիսները և «բիզնես ինկուբատորները»:

Տնտեսապես զարգացած երկրներում ԱՏԳ-ները ներկայացված են բոլոր տե­սակ­ներով: Սակայն լայն տարածում են ստացել հատկապես ազատ առևտրի և գիտատեխնիկական գոտիները: Ինչպես վերը նշվեց զարգացող երկրներում առավել տարածված են արտահանման ուղղվածությամբ արտադրական գոտիները:

Արտահանման ուղղվածությամբ արտադրական գոտիների ձևավորման տրամա­բանությունը կանխորոշված էր զարգացող պետությունների ռազմավարությամբ, երբ 60-ականների կեսերին առաջացավ ի հաշիվ օտարերկրյա կապիտալի արդյունաբե­րական արտահանման և զբաղվածության խթանման անհրաժեշտություն:

ԱՏԳ-ն բազմաթիվ զարգացող երկրներում հաճախ հանդիսանում է տնտե­սա­կան աճի հիմնական կոնցեպցիան` նախատեսված երկարաժամկետ ժամանակա­հատ­վածի համար (20­30 տարի):

ԱՏԳ-ները զարգացող երկրներում առանձնանում են նաև ներգրավվող կա­պիտալի աղբյուրների համակարգով: Զարգացած շուկայական տնտեսությամբ երկրնե­րում դա հիմնականում ազգային մասնավոր կապիտալն է, իսկ զարգացողներում` հիմնականում օտարերկրյա մասնավոր կապիտալը: Այստեղից բխում է զարգացող երկրների ԱՏԳ-ների առանձնահատկությունը` պայմանավորված օտարերկրյա ներդրողների ներգրավման համար պետության կողմից սահմանված առավել բարե­նպաստ ներդրումային կլիմայով:

Չնայած առաջին ազատ տնտեսական գոտիները հայտնվել են Արևմտյան Եվրոպայում` ներկայումս դրանք բավականին տարածվել են ամբողջ աշխարհում: Համաշխարհային բանկի գնահատականի համաձայն` աշխարհում հաշվվում է ավելի քան երեք հազար հատուկ տնտեսական գոտիներ 130 երկրներում, որը վկայում է նման տնտեսական կազմավորումների հսկայական հանրաճանաչության մասին:

* **ԱՏԳ ստեղծման նպատակները, անհրաժեշտությունը և ուղղվածությունը**

Ազատ տնտեսական գոտիների ստեղծումը շատ երկրների կողմից դիտարկ­վում և կիրառվում է որպես միջոց` ներգրավելու զգալի ներդրումներ, ընդլայնելու արտա­դրության (աշխատանք, ծառայություն) արտահանումը, փոփոխելու արտա­հան­ման համակարգը, ձեռք բերելու հասանելիություն նոր տեխնոլոգիաներին, ավե­լացնելու բնակչության զբաղվածությունը, նոր հնարավորություններ ձեռք բերելու կադրերի պատրաստման և վերապատրաստման համար և այլն:

ՀՀ առևտրաարդյունաբերական պալատը նպատակ ունենալով նպաստել ՀՀ ազգային տնտեսության գլոբալ մրցունակության բարձրացմանը, մրցունակ արտա­դրանքի թողարկմանը, օտարերկրյա ներդրումների ներգրավմանը, երկրի ներդրու­մային գրավչության բարձրացմանը, տարածքային համաչափ զարգացմանը, արտա­հանման ուղղվածություն ունեցող արտադրանքի ստեղծմանը, արտահանման ծավալ­ների ավելացմանը, ինչպես նաև նոր աշխատատեղերի ստեղծմանը և կայուն տնտե­սական զարգացման ապահովմանը նախաձեռնել է ՀՀ Սյունիքի մարզի տարածքում ազատ տնտեսական գոտու ստեղծումը:

Հայաստանի Հանրապետության կառավարության հեղինակած վերջին մի շարք ծրագրերի հիմնական ռազմավարական գերակայությունները ներառում են կայուն և արագ տեմպերով Հայաստանում տնտեսական աճի ապահովումը, նպատակային սոցիալական քաղաքականությունը և տարածքային զարգացման հրամայականը` խորացող տարածքային զարգացման անհամաչափությունների վերացման խնդիրները։ Երկրի սոցիալ-տնտեսական զարգացման տեսլականում կարևորվում է ոչ միայն աղքատության հաղթահարումը, այլև տևական տնտեսական աճի քաղաքականության իրականացման ապահովումը։ Նշված տնտեսական քաղաքականությունը ենթադրում է, որ անհրաժեշտ կլինի էականորեն արագացնել մարզերի տնտեսական զարգացման տեմպերը, դրանք մոտեցնելով Երևանի զար­գացման տեմպերին, այնպես անել, որ դրանք գերազանցեն մայրաքաղաքի տնտե­սական աճի տեմպերին։ Այդ տեմպերն ապահովելու նպատակով անհրաժեշտ կլինի իրականացնել մի շարք հիմնարար միջոցառումներ, որոնց մեջ էական դեր կխաղա ինչպես պետական, այնպես էլ, հատկապես մասնավոր ներդրումների վերաուղղումը Երևանից դեպի մարզեր, ինչպես նաև դրանց միջմարզային բաշխման հավասա­րեց­ման խրախուսումը։

Համաձայն Հայաստանի Հանրապետության կառավարություն 2013 թվականի մայիսի 16-ի N 515-Ա որոշմամբ հաստատված ծրագրի՝ տարածքային զարգացման ան­համաչափությունների հաղթահարումը կարևոր է երկրի ներուժն առավելագույնս արդյու­նավետ օգտագործելու, ինչպես նաև երկրի կայուն ու անվտանգ առաջընթացի համար:

Հայաստանի Հանրապետության կառավարության գործողություններն այս ոլորտում իրականացվելու են մի քանի ուղղություններով, որոնցից են.

1. պետական աջակցության տարբեր ձևերի կիրառմամբ, պետություն – մասնա­վոր հատված համագործակցությամբ, նպատակային ծրագրերի մշակմամբ և իրա­գործմամբ խրախուսել սոցիալ-տնտեսական առումով առանձնահատուկ նշա­նա­կություն ունեցող համայնքների զարգացման տեմպերի արագացումը և ներ­դրումային ակտիվությունը
2. մշակել է տարածքային համաչափ զարգացման նոր գործիքակազմ
3. նպաստել համայնքներում մրցակցային առավելությունների վրա հիմնված տնտեսական զարգացման տարբեր մոդելների ներդրմանը
4. սահմանամերձ և սոցիալապես խոցելի համայնքների համար իրականացնել հատուկ օժանդակության ծրագրեր:

Սյունիքի մարզն այսօր ունենալով ռազմավարական և աշխարհաքաղա­քա­կան կարևոր դիրք, բնահումքային հարուստ պաշարներ, արտադրական մեծ ներուժ և հանդիսանալով Հանրապետության ամենախոշոր վարչական և տնտեսական միավորներից մեկը, դեռևս մնում է որպես Հանրապետության համեմատաբար քիչ բնակեցված և տնտեսապես անարդյունավետ յուրացված, սոցիալ-տնտեսական և ժողովրդագրական լուրջ հիմնախնդիրներ ունեցող տարածքներից մեկը։

Այս առումով Սյունիքի մարզում **ազատ տնտեսական գոտու ստեղծման նպատակը մարզի սոցիալ-տնտեսական զարգացմանն ուղղված տևական և կայուն քաղաքականության իրականացման ապահովումն է։**

Ծրագրի իրագործման հիմնական արդյունքները կլինեն.

* մարզի տնտեսական աճի տեմպերի արագացում
* բնակչության եկամուտների աճ և մարդկային աղքատության կրճատում
* բնակչության զբաղվածության աճ և գործազրկության մակարդակի նվազում
* մարզի տնտեսության ճյուղերի համաչափ զարգացում (դիվերսիֆիկացիա) և այլն:

Այս կամ այն մասնագիտացմամբ ԱՏԳ ստեղծելիս պետք է հաշվի առնել ոչ միայն պետական գերակա ուղղությունները, այլև լոկալ գործոնները, օբյեկտիվ սահ­մանափակումները, տարածքի (օբյեկտների) բազան և ռեսուրսները, որոնց վրա պլանավորվում է ստեղծել ԱՏԳ-ն, աշխարհաքաղաքական դիրքը և այլն: Հաշվի առնելով այս հանգամանքը, Մասնավոր նախաձեռնությամբ ստեղծվող ազատ տնտեսական գոտու կազմակերպիչ կլինի ՀՀ առևտրաարդյունաբերական պալատի կողմից հատուկ ստեղծվող Սյունիք ազատ տնտեսական գոտի ՍՊԸ, իսկ **ԱՏԳ գործառնական տեսակը արտադրաարդյունաբերական, լոգիստիկական` արդյունա­բերության, մասնավորապես մշակող արդյունաբերության, առևտրի, սպասարկ­ման և այլ ՀՀ օրենսդրությամբ չարգելված գործունեության ոլորտներում:**

Կազմակերպչի համար ԱՏԳ-ի ստեղծման հիմնական նպատակներն ու խնդիրներն են.

* անհրաժեշտ ենթակառուցվածքի և աշխատանքային պայմանների ապահովումը,
* ԱՏԳ-ում գործունեության համար շահագործողների ներգրավումը և ձեռնար­կությունների եկամտի ավելացումը,
* ԱՏԳ-ի օպերատիվ արդյունավետ կառավարումը,
* ձեռնարկությունների տարածքի և ենթակառուցվածքների արդյունավետ օգտա­գործումը,
* արգասաբեր համագործակցությունը պետության հետ` ԱՏԳ զարգացման համար:

Նախաձեռնությունը հզոր խթան կհանդիսանա **ՀՀ տարածքային զարգաց­ման, Իրանի Իսլամական Հանրապետության հետ տնտեսական կապերի զար­գաց­ման, իրանյան պոտենցիալի արդյունավետ օգտագործման, մասնավորապես ԵՏՄ ՀՀ անդամակցությամբ բացվող նոր հնարավորությունների` Ռուսաստանի, Ղազախստանի, Բելառուսի և Ղրղզստանի շուկաներ ազատ մուտքի օգտա­գործ­ման տեսակետից**:

* **Սյունիքի մարզի սոցիալ-տնտեսական իրավիճակի համառոտ նկարագրությունը[[1]](#footnote-1)**

Սյունիքի մարզը զբաղեցնում է Հայաստանի Հանրապետության հարավ*-արևել­քում գտնվող պատմական Սյունիքի (Սիսական) մի մասը.* Կազմավորվել է 1995 թվա­կանին Գորիսի, Կապանի, Մեղրու և Սիսիանի նախկին վարչական շրջանների միավորման արդյունքում։ Սյունիքի մարզկենտրոնը Կապան քաղաքն է, բնակ­չու­թյունը` 42800 մարդ։ *Սյունիքը ցամաքային տարածքով Հանրապետության ամենա­մեծ մարզն է, մակերեսը կազմում է 4506 քառ.կմ` Հանրապետության տարածքի մոտ 15.1%-ը։ 2014 թվականի տարեվերջի դրությամբ մարզի բնակչությունը կազմել է 140200 մարդ, որից քաղաքային բնակչություն` 94400 մարդ (67.3%) գյուղական բնակչություն 45800 մարդ (32.7%)։* Մարզն ունի 109 համայնք, որից 7-ը` քաղաքային, 102-ը` գյուղական։ Վարչատարածքային բաժանմամբ սահմանված բնակավայրերի թիվը 135 է։ Սահմանամերձ համայնքների թիվը` 65 (86 բնակավայր), լեռնային բնակավայրերի թիվը` 32, բարձր լեռնային բնակավայրերի թիվը` 12։

Սյունիքն օգտակար հանածոներով Հանրապետության ամենահարուստ մարզն է։ Հանրահայտ են Քաջարանի, Կապանի, Ագարակի, Դաստակերտի, Լիճքի, Սվարանցի մոլիբդենի, պղնձի, ոսկու և հազվագյուտ այլ մետաղների հանքավայրերը։ Զգալի են բազալտի, մարմարի, կրի, կավի պաշարները, կան թանկարժեք և կիսաթանկարժեք քարեր, հիդրոէներգետիկ մեծ ռեսուրսներ, բերրի սևահողեր, հարուստ անտառներ և ալպյան մարգագետիններ։

Մարզի տնտեսության ընդհանուր ծավալում գերակշռողը արդյունաբե­րու­թյան, էներգետիկայի և գյուղատնտեսության ճյուղերն են (Հանրապետության հա­մապատասխան ճյուղերի ընդհանուր ծավալում 2014 թվականին կազմել են համա­պատասխանաբար` 15.3%, 16% և 7.1%)։

**Չնայած մարզի բնահումքային հարուստ պաշարների առկայությանը, Սյունիքը դեռևս մնում է Հայաստանի համեմատաբար քիչ բնակեցված և տնտե­սապես անարդյունավետ յուրացված, սոցիալ-տնտեսական և ժողովրդագրական լուրջ հիմնախնդիրներ ունեցող տարածքներից մեկը:**

Աղքատության մակարդակը ՀՀ Սյունիքի մարզում 2010 թվականին 2008 թ.-ի համեմատ աճել է 6.5 տոկոսային կետով և կազմել է 26.8 տոկոս: Հետագա տարիներին այս միտումը շարունակվել է: ՀՀ Սյունիքի մարզի բնակչության 67.3%-ը կենտրոնացած է քաղաքներում։ Հայաստանում աղքատությունը առավել տարածված է աղետի, սահմանամերձ, բարձր լեռնային և լեռնային գոտիներում։ ՀՀ Սյունիքի մարզի 135 բնակավայրերից 105-ը սահմանամերձ, լեռնային և բարձր լեռնային բնակավայրեր են և գտնվում են միմյանցից մեծ հեռավորությունների վրա, ուստի աղքատությունը և չքավորությունը ավելի սուր են արտահայտված և ընդգծված։

Խոցելիության վրա ազդող գործոններից է նաև բնակչության անբա­րենպաստ կազմը։ Տարեցների տեսակարար կշիռը մարզում կազմում է շուրջ 10% (քաղաքային բնակչության մեջ այն կազմում է շուրջ 9%, գյուղական բնակչության մեջ` շուրջ 13%)։ Ընդ որում ՀՀ Սյունիքի մարզում վերջին տարիներին նվազել է մինչև 19 տարեկանների թիվը, թե քաղաքային և թե գյուղական համայնքներում։ Ընդ որում ժողովրդագրության տեսակետից մարզում ամենացավոտ հարցերից է բնակչության «ծերացումը»։ Մարզի բնակչության շուրջ 17%-ը կենսաթոշակառուներ են։ Կանայք 2015թ-ին կազմել են գործազուրկների շուրջ 70%-ը: Գործազուրկների թիվը նախորդ տարիների համեմատ աստիճանաբար աճում է:

ՀՀ Սյունիքի մարզի տնտեսական ներուժին չափազանց մեծ վնաս հասցրեց նախկինում տասնյակ հազարավոր աշխատատեղեր ապահովող խոշոր ձեռնարկու­թյունների քայքայումը` սեփականաշնորհման, հումքի և իրացման շուկաների բացա­կայության և բարոյաֆիզիկական մաշվածության պատճառներով։

Ներկայումս մարզի նախկին արդյունաբերական ձեռնարկությունների մեծ մասը, հատկապես վերամշակող ձեռնարկությունները չեն աշխատում կամ աշխա­տում են ոչ լրիվ հզորությամբ։ ՀՀ Սյունիքի մարզի տնտեսության առանցքային ճյուղն ավանդաբար **եղել է արդյունաբերությունը**։ ՀՀ Սյունիքի մարզի արդյունաբերական ձեռնարկությունների ապրանքային արտադրանքի ծավալը 2015թվականին ընթացիկ գներով կազմել է շուրջ 180 մլրդ դրամ։

Մարզի գյուղատնտեսության համախառն արտադրանքը 2014թ.-ին կազմել է 70.2 մլրդ դրամ, որը կազմում է ՀՀ ծավալի 7.1%-ը։ Մարզի 44.8 հազ հա վարելա­հողերից 2015թ. Գյուղացիական և ֆերմերային տնտեսությունների կողմից օգտա­գործվել է 34.8 հազ հա, որից 25.4 հազ հա հացահատիկային մշակաբույսերի տակ։

Խորհրդային ժամանակներից Հայաստանը ժառանգել է այնպիսի ենթակա­ռուցվածք, որն իր ծավալներով մեծ է և պահանջում է պահպանման մեծ ծախսեր։ Համայնքների փոքր բյուջեները և դրանց թերակատարումը թույլ չեն տալիս հոգալ այդ ենթակառուցվածքների վերանորոգման և պահպանման ծախսերը։ Հետևաբար ավելի քան 15 տարի է, ինչ ենթակառուցվածքների վերանորոգման և պահպանման աշխատանքները կանոնավոր կերպով չեն իրականացվում։

ՀՀ Սյունիքի մարզում միջին հաշվով մեկ բնակչին ընկնող ապրանքաշրջա­նառության ծավալի և ծառայությունների ծավալի համեմատական ակտիվությունը ուսումնասիրելիս պարզ է դառնում, որ ՀՀ Սյունիքի մարզի ցուցանիշը ամենա­ցածրերից մեկն է հանրապետությունում։ **Բնակչության մեկ շնչի հաշվով մանրածախ առևտրի շրջանառությունը կազմել է 194911.1 դրամ (հանրապետության միջին ցուցանիշից (486459.2) շուրջ 2.5 անգամ պակաս):** Նույնը կարելի է նշել բնակչությանը մա­տուցված ծառայությունների վերաբերյալ, որը  միջին մեկ բնակչի հաշվով կազ­մում է 103711.9 դրամ` պակաս լինելով հանրապետական (371493.8) միջինից մոտ 3.6 անգամ։

* **Ազատ տնտեսական գոտու տարածքը**

ԱՏԳ ընդհանուր տարածքը կկազմի մոտ 32 հա, որից առաջին էտապում նախա­տեսում ենք ՝

* Արտադրական տարածք – մոտ 40000 մ2
* Ծառայությունների և գրասենյակային տարածք – մինչև 10000 մ2
* Պահեստային տարածք – մոտ 15000 մ2
* Ցուցահանդեսային /բիզնես/ տարածք – մինչև 10000 մ2
* Ավտոկայանատեղի - մոտ 2000 մ2
* **Ազատ տնտեսական գոտուց արտահանման կանխատեսվող ծավալները**

Արտահանման հիմնական շուկաները ակնկալվում է, որ կլինեն Իրանի, Ռուսաստանի, ինչպես նաև ԵՏՄ և ԱՊՀ այլ երկրների, Վրաստանի, Մերձավոր Արևելքի, Արևելյան Եվրոպայի շուկաները: Արտահանման ծավալները կանխա­տեսելիս հաշվի են առնվել պոտենցիալ շահագործողների քանակը, ներդրումների ծավալը, շահագործողների ներգրավվածության աստիճանը, ինչպես նաև ըստ ոլորտների մեկ ընկերության միջին արտահանման ծավալը:

**Աղյուսակ 2.ԱՏԳ-ից արտահանման կանխատեսվող ծավալները, մլն.դոլար**

|  |  |  |  |
| --- | --- | --- | --- |
|  | **2018-2020 թթ.** | **2020-2023 թթ.** | **2024-2027 թթ.** |
| **Արտահանման կանխատեսվող ծավալները** | **150-180** | **250-350** | **230-250** |

* **Ազատ տնտեսական գոտում ստեղծվող աշխատատեղերի կանխատեսվող քանակը**

Նախնական կանխատեսումներով զբաղեցման վերոնշյալ տեմպերի դեպքում շահագործողները կապահովեն նոր աշխատատեղերի զգալի ծավալ: Աշխատատեղերի քանակը կանխատեսելիս հաշվի են առնվել համապատասխան ոլորտների ընկերության աշխատատեղերի միջին քանակը և ԱՏԳ շահագործողների կանխատեսվող քանակը:

**Աղյուսակ 3.ԱՏԳ-ում նոր աշխատատեղերի ստեղծման կանխատեսում**

|  |  |  |  |
| --- | --- | --- | --- |
|  | **2018-2020 թթ.** | **2020-2023 թթ.** | **2024-2027 թթ.** |
| **Ստեղծվելիք նոր աշխատատեղերի կանխատեսվող քանակը** | **800-1000** | **1800-2000** | **2000-2500** |

* **Ներդրումների ծավալը**

Ներկայումս դժվար է ճշգրիտ կանխատեսումներ անել ԱՏԳ պոտենցիալ շահագործողների ներդրումների ծավալի մասին, դրանք կհամապատասխանեն նրանց զարգացման ռազմավարական ծրագրերին: Սակայն որոշակի գնահատա­կաններ կարելի է տալ հաշվի առնելով շահագործողների կանխատեսվող քանակը, ընկերությունների ներդրումների միջին ծավալը ըստ ոլորտների և աշխատատեղերի քանակը և այլն:

**Աղյուսակ 4.ԱՏԳ-ում ներդրումների կանխատեսում, մլն.դոլար**

|  |  |  |  |
| --- | --- | --- | --- |
|  | **2018-2020 թթ.** | **2020-2023 թթ.** | **2024-2027 թթ.** |
| **Ներդրումների ծավալը** | **70-110** | **120-150** | **160-200** |

* **Պրոֆիլային շահագործողների ներգրավվածության աստիճանը**

**Աղյուսակ 5.ԱՏԳ վարձակալների ներգրավման առաջարկվող նպատակային ուղենիշները**

|  |  |  |  |
| --- | --- | --- | --- |
|  | **2018-2020 թթ.** | **2021-2024 թթ.** | **2025-2027 թթ.** |
| **Պրոֆիլային շահագործողների ԱՏԳ ներգրավման աստիճանը** | **30%** | **60%-70%** | **90%-100%** |

**Այսպիսով, Ազատ տնտեսական գոտու ստեզծման նպատակը և գործառնական տեսակը ամբողջովին համապատասխանում է ՀՀ կառավարության կողմից որդեգրված տնտեսական քաղաքականության գերակա ուղղություններին**

1. **Պոտենցիալ յուրաքանչյուր շահագործողի գործունեության համապատասխանությունն ազատ տնտեսական գոտու ստեղծման նպատակին**

Շահագործողների ներգրավման համար որպես թիրախային երկրներ կլինեն Արևմտյան Եվրոպայի և Հյուսիսային Ամերիկայի (ապահովվում է դյուրինացված ելք Եվրասիական տնտեսական միության, ԱՊՀ, Մերձավոր Արևելքի, մասնավորապես Իրանի, Իրաքի Քուրդիստանի շուկաներ), Իրանի և Մերձավոր Արևելքի (ապա­հովվում է դյուրինացված ելք Եվրասիական տնտեսական միության, ԱՊՀ, Արևմտյան Եվրոպայի (GSP+) շուկաներ), ինչպես նաև Եվրասիական տնտեսական միության (մասնավորապես Ռուսաստանի համար հեշտացվում է ելքը Իրանի, Իրաքի Քուրդիսատնի շուկաներ) երկրները:

ԱՏԳ բազային շահագործողների ներգրավմանն ուղղված ռազմավարության առաջին մակարդակի առաջնահերթությունները կլինեն մշակող արդյունաբերության, մասնավորապես, սննդի վերամշակման, թեթև արդյունաբերության, շինանյութերի արտադրության, մեքենաշինությանև խոշոր առևտրի սեգմենտում համաշխարհային առաջատարների ներգրավմանն ուղղված ջանքերը (վերազգային կորպորացիաների, որոնք ոչ միայն կարող են դառնալ ԱՏԳ շահագործող, այլև ի վիճակի են իրենց ետևից ներգրավելու արտասահմանյան և հայկական կազմակերպություններ հարակից ոլորտ­ներից): ԱՏԳ-ում առաջին տարիներին համաշխարհային մասշտաբի երկու-երեք հայտնի (բրենդային) կորպորացիաների առկայությունը հնարավորու­թյուն կտա ստեղծվելիք ԱՏԳ-ին պոտենցիալ պրոֆիլային շահագործողների (ներ­դրողների) աչքերում ձեռք բերել վարկունակ այնպիսի հիմք, որը հետագայում հնա­րավորություն կստեղծի Հայաստանում համապատասխան կլաստերների հաջող զարգացման համար:

Հայտնի բրենդների հաջող ներգրավման համար անհրաժեշտ է պետության և ԱՏԳ Կազմակերպչի սերտ համագործակցությունը: Հենց նրանց համաձայնեցված աշխատանքը կտա ցանկալի արդյունք:

Մասնավորապես, նպատակահարմար են համարվում և կիրականացվեն հետևյալ քայլերը.

* Կազմակերպությունների և դրանց հիմնական պրոֆիլի ուսումնասիրությունը,
* Հայկական սփյուռքի ներկայացուցիչների (այդ թվում` այդպիսի կորպորա­ցիա­ների բարձրաստիճան ղեկավարների) միջոցով ճյուղային կազմակերպու­թյուն­ների հետ աշխատանքի հնարավորությունների ուսումնասիրությունը,
* Բանակցություններում հետաքրքված կազմակերպությունների short-list-ի կազմումը,
* Roadshow-ի անցկացումը Եվրոպայի, Ամերիկայի և Ասիայի առանցքային երկրներում,
* Կազմակերպությունների ներկայացուցիչների հետ անմիջականորեն և պրո­ֆիլային ներդրումային ֆորումներում մասնակցության ընթացքում և այլ միջոց­ներով կապերի հաստատում,
* Բանակցությունների անցկացումը և ԱՏԳ-ում կազմակերպությունների մաս­նակ­ցության պայմանների սահմանումը:

Կազմակերպիչը պոտենցիալ շահագործողների ցանկերը մշակելիս և բանակ­ցային գործընթաց սկսելիս (և ներկայումս, և հետագայում) առաջին հերթին հաշվի է առնելու դրանց համապատասխանությունը ազատ տնտեսական գոտու գործառ­նա­կան տեսակին:

«Սյունիք ազատ տնտեսական գոտի» ՍՊԸ-ի ներկայացուցիչները ի դեմս ՀՀ առևտրա­արդյունաբերական պալատի ներկայացուցիչների և համատեղ պալատների արդեն պատրաստ են սկսել նախնական բանակցությունները մի քանի միջազգային խոշոր ընկերությունների հետ ծրագրավորվող ԱՏԳ-ում նրանց աշխատելու կապակ­ցու­թյամբ:

Բանակցություններ են վարվել մի շարք իրանյան կազմակերպությունների հետ, որոնք մեծ հետաքրքրություն են ցուցաբերում մեր նախաձեռնության նկատմամբ:

Պոտենցիալ շահագործողների հետ բանակցության գործընթացն ավելի արդյու­նավետ և առարկայական կլինի «Սյունիք ազատ տնտեսական գոտի» ՍՊԸ-ի կողմից ԱՏԳ Կազմակերպչի կարգավիճակ ստանալուց հետո, քանի որ Կազմակերպչի իրա­վասությունների իրական հավաստումը շատ կարևոր է առաջատար միջազգային ընկերությունների հետ բանակցությունների ընթացքում և չունենալով համա­պա­տաս­խան կարգավիճակ դժվար է լուրջ հիմքերով հանդես գալ միջազգային շուկայում:

1. **Ներդրումների չափը, ուղղվածությունը և ժամկետները**

ԱՏԳ ստեղծման կապիտալ ներդրումների հիմնական մասը նախատեսվում է կատարել 2017-2019թթ.:

Ակնկալվում է, որ կապիտալ ներդրումները ԱՏԳ գործունեության ողջ ժամ­կետում կկազմեն մոտ 25-30 մլն դոլար, որը կուղղվի տարածքի ձեռքբերմանը, շինությունների և ենթակառուցվածքների կառուցմանը և այլն:

Կապիտալ ներդրումների ֆինանսավորումն իրականացվելու է կազմակերպչի սեփական և վարկային միջոցներով: Ակնկալվում է ներգրավել վարկային ռեսուրս ընդհանուր կապիտալ ներդրումների 60 %-ի չափով:

ԱՏԳ հիմնման առաջին փուլով նախատեսվում է իրականացնել շուրջ 10 մլն. ԱՄՆ դոլարի ներդրումներ:

**Աղյուսակ 6. Նախատեսվող կապիտալ ներդրումների, գործառնական և ընթացիկ ծախսերի ծավալները 2017-2027թթ., ԱՄՆ դոլար**

|  |  |  |  |  |  |
| --- | --- | --- | --- | --- | --- |
| **Կապիտալ ներդրումներ** | **2017թ.** | **2018-2019 թթ.** | **2020-2023 թթ.** | **2024-2027 թթ.** | **Ընդամենը** |
| **ԱՏԳ տարածքի ձեռքբերում** | **20000** | - | - | - | **20000** |
| **ԱՏԳ անհրաժեշտ ենթակառուցվածքի ստեղծումը և բարելավումը, այդ թվում`** | **4125000** | **3026000** | **1584000** | **562000** | **9297000** |
| *Շինությունների/շենքերի շինարարական աշխատանքներ, ներքին ենթակառուցվածք* | 2500000 | 2000000 | 1200000 | 450000 | 6150000 |
| *Սարքավորումներ, մեխանիզմներ և տեխնիկական լուծումներ* | 130000 | 180000 | 50000 | 20000 | 380000 |
| *Արտաքին ցանցերի, կոմունիկացիաների, ներքին ենթակառուցվածի տեղակայում* | 850000 | 600000 | 200000 | 80000 | 1730000 |
| *Մաքսային անցակետի համար սարքավորումներ* | 360000 | - | - | - | 360000 |
| *Բարեկարգում և կանաչապատում* | 45000 | 86000 | 24000 | 12000 | 167000 |
| *Անվտանգության համակարգեր* | 240000 | 160000 | 110000 | - | 510000 |
| **Մարքեթինգային ծախսեր, այդ թվում** | **32000** | **139000** | **157000** | **133000** | **461000** |
| *ԱՏԳ մասնագիտացված կայքի և լոգոտիպի ստեղծում* | 8000 | - | - | - | 8000 |
| *PR և մարքետինգային միջոցառումներ* | - | 90000 | 100000 | 80000 | 270000 |
| *Գովազդային նյութերի տպագրություն* | 4000 | 9000 | 7000 | 3000 | 23000 |
| *Գործարար կապերի հաստատում, պոտենցիալ շահագործողների ներգրավում* | 20000 | 40000 | 50000 | 50000 | 160000 |
| **Այլ գործառնական և ընթացիկ ծախսեր** | **480000** | **780000** | **930000** | **980000** | **3170000** |
| **Չնախատեսված ծախսեր** | **350000** | **300000** | **200000** | **100000** | **950000** |
| **Ընդամենը ժամանակաշրջանում** | **5007000** | **4245000** | **2871000** | **1775000** | **13898000** |

Շահութաբերության մակարդակը (IRR) ակնկալվում է, որ կկազմի մոտ 12 տոկոս:

Երկրորդ փուլով նախատեսվում է հիմնել առևտրային կենտրոն, հյուրանոցային համալիր, ժամանցային և խաղային կենտրոններ և այլն, որոնց ներդրումները կկազմեն լրացուցիչ շուրջ 15-20 մլն. ԱՄՆ դոլար:

Կապիտալ ներդրումները ԱՏԳ գործունեության ողջ ժամկետում կկազմեն մոտ 25-30 մլն դոլար:

1. **Օրենքի 6-րդ հոդվածի պահանջներին համապատասխանությունը կամ օրենքի 6-րդ հոդվածի 1-ին մասի 1-ին կետի պահանջների չպահպանման համար անհրաժեշտ հիմնավորումների ներկայացում**

* **Բեռնափոխադրումների համար նախատեսված տրանսպորտային միջոցների ավտոկայանատեղի և փակուղի**

ԱՏԳ-ն ապահովված կլինի մոտ 150 մ2 մակերեսով բեռնատար և թեթև ավտոտրանսպորտի մանրակրկիտ զննման տարածքով, տրանսպորտային միջոց­ների զննության համար փոսորակներով և հարթակներով հագեցված և ծածկված տարածքով (120մ2), կոնտեյներային հրապարակով (մոտ 1200մ2, ընդլայնման հնա­րավորությամբ), ավտոկանգառ (1000 մ2) և բեռնափոխադրումների համար նախա­տեսված տրանսպորտային միջոցների ավտոկայանատեղի (մոտ 1000 մ2):

* **Սահմանված տեխնիկական պահանջներին համապատասխան սահմանագիծ**

Ազատ տնտեսական գոտին ապահովված կլինի տեխնիկական պահանջներին համապատասխանող սահմանագիծ: Տարածքը կլինի պարսպապատված (բարձրու­թյունը` 2.5 մետր) և զատված այլ տարածքներից, ինչպես նաև երկկողմանի լուսա­վորված (դրսից և ներսից):

* **Մաքսային մարմինների պաշտոնատար անձանց կողմից մաքսային հսկողություն ու մաքսային ձևակերպումներ իրականացնելու համար անհրաժեշտ պայմաններ**

ԱՏԳ-ում կսարքավորվի ՀՀ մաքսային մարմինների պահանջներին համապա­տասխանող և ժամանակակից սարքավորումներով հագեցված մաքսային տերմինալ, որը թույլ կտա հնարավորինս պակասեցնել մաքսային զննության և ընթացա­կար­գերի ժամանակը:

Մաքսային ենթակառուցվածքը իր մեջ կընդգրկի հետևյալ օբյեկտները.

* Մաքսային անցակետ կետ` պահանջներին համապատասխան, որը ժամա­նա­կին կապահովի ԱՏԳ շահագործողների ապրանքների մաքսային ձևակերպում­ները,
* Մաքսային բրոքերների համար համապատասխան սարքավորումներով առանձ­նա­ցված տարածք
* Անցակետը կունենա մաքսային մարմինների պատասխանատու պահպա­նու­թյանը հանձնված, պահպանման առանձնահատուկ պայմաններ պահանջող ապրանքների պահպանման համար հատուկ շինություններ և սարքավորում­ներ (մոտ 1200մ2, ընդլայնման հնարավորությամբ),
* Անցակետը կունենա կշռելու հնարավորություն ունեցող էլեկտրոնային կշեռք (80 տոննա)
* Ավտոմեքենաների հսկիչ-անցագրային կետեր,
* Բեռնատար և թեթև ավտոտրանսպորտի խորացված զննության խցիկ,
* Մանրակրկիտ զննման համար անհրաժեշտ սարքեր և սարքավորումներ (ռենտգենային, ռադիոակտիվ միջոցների հայտնաբերման և այլն,
* Տրանսպորտային միջոցների զննության համար ծածկ,
* Կոնտեյներային հրապարակ,
* Այլ ՀՀ օրենսդրությամբ պահանջվող սարքավորումներ կամ շինություններ:
* **Ազատ տնտեսական գոտու ներսում ապրանքների ազատ տեղաշարժման հնարավորություն**

ԱՏԳ տարածքում հնարավոր կլինի ապրանքների ազատ տեղաշարժումը, ինչպես նաև առկա կլինի բեռնափոխադրումների համար նախատեսված տրանս­պոր­տային միջոցների ավտոկայանատեղի (մոտ 1000 մ2):

* **Անվտանգության, առաջնային բուժօգնության և հակահրդեհային համակարգերով ապահովվածություն**

Ամբողջ տարածքը կհագեցվի տեսահսկողության միջոցներով: Բացի այդ, կապահովվի մուտքի-ելքի անցագրային ռեժիմ, կապահովվի շուրջօրյա պահ­պա­նություն: Կապահովվի լուսավորությունը ԱՏԳ ամբողջ տարածքում:

ԱՏԳ ամբողջ տարածքը (ներքին և արտաքին, բացառությամբ շահագործողների կողմից վարձակալված տարածքների) կվերահսկվի տեսաձայնագրման համակարգի միջոցով:

ԱՏԳ տարածքը կունենա 24-ժամյա անվտանգության ծառայություն:

ԱՏԳ-ում կապահովվի հակահրդեհային համակարգը, ինչպես նաև տեղա­կայ­ված կլինի ամբողջությամբ սարքավորված հակահրդեհային անվտանգության կետ: Կկազմակերպվի առաջին բուժօգնության կետ:

ԱՏԳ բոլոր շահագործողներից, նրանց աշխատակիցներից, ինչպես նաև բոլոր այլ անձանցից կպահանջվի տեխնիկական անվտանգության սահմանված նորմերի պահպանում, կանցկացվի կանոնավոր հրահանգավորում և այլն:

* **Անխափան ջրամատակարարման և ջրահեռացման, էներգամատակարարման, գազամատակարարման, աղբահանության և կապի միջոցների` առնվազն հեռախոսակապի և ինտերնետի առկայություն**

ԱՏԳ տարածքը ապահովված կլինի անխափան ջրամատակարարմամբ և ջրա­հեռացմամբ, հեռախոսակապով, մարզի համար հնարավորինս արագ ինտերնետ կապով:

ԱՏԳ ապահովված կլինի անխափան գազամատակարարմամբ և էներգամա­տակարարմամբ (արտադրության համար բարձր լարման, եռաֆազ):

Աղբահանությունը կիրականացվի ՀՀ օրենսդրությամբ սահմանված պահանջներին համապատասխան:

* **Սանիտարահիգիենիկ նորմերի պահանջների պահպանման համապատասխան միջոցներ**

Սանիտարահիգիենիկ նորմերի պահանջների պահպանումը և վերահսկո­ղու­թյունը` Հայաստանի Հանրապետության օրենսդրությամբ սահմանված պահանջ­ներին համաձայն:

* **Կարանտինային սպասարկման տարածք**

Տարածքը ապահովված կլինի կարանտինային սպասարկման տարածքով, համա­ձայն ՀՀ օրենսդրության պահանջներին և չափանիշներին

* **Ապրանքների պահպանության համար նյութատեխնիկական սարքա­վորում­ներով, ինչպես նաև բեռնման, բեռնաթափման և տրանսպորտային միջոցների, պահեստային տնտեսության համար անհրաժեշտ սարքա­վորում­ներով, կապի և այլ միջոցներով ապահովվածություն**

ԱՏԳ-ն ապահովված կլինի.

* կոնտեյներների պահպանման հնարավորությամբ հատուկ կոնտեյներային տարածքներում (շինություններում),
* բեռների պահպանման հնարավորությոամբ հաստատված (սահմանված) ջերմաստիճանի ռեժիմներով և բաց տարածքներում,
* բեռների, կոնտեյներների ընդունման և բեռնաթափման հնարավորությամբ ավտոմոբիլային տրանսպորտի մեջ,
* ապրանքի հսկողության, հաշվառման և ներպահեստային տեղաշարժման հնարավո­րությամբ,
* ապրանքների պահպանության համար նյութատեխնիկական սարքավորում­ներով, ինչպես նաև բեռնման, բեռնաթափման և տրանսպորտային միջոց­ներով, պահեստային տնտեսության համար անհրաժեշտ սարքավորումներով, կապի միջոցներով:

1. **Ազատ տնտեսական գոտու միջազգային ճանաչման և բրենդի տարածմանն ուղղված միջոցառումները**

* **Մարքեթինգային միջոցառումների իրականացման համար նախատեսված ծախսերը**

Կազմակերպչի կողմից մարքեթինգային միջոցառումների իրականացման համար ընդհանուր առմամբ կծախսվի մոտ 450 հազ.դոլար:

**Աղյուսակ 7.Մարքեթինգային միջոցառումների ծախսերը, ԱՄՆ դոլար**

|  |  |  |  |  |  |
| --- | --- | --- | --- | --- | --- |
|  | **2017թ.** | **2018-2019 թթ.** | **2020-2023 թթ.** | **2024-2027 թթ.** | **Ընդամենը** |
| ԱՏԳ մասնագիտացված կայքի և լոգոտիպի ստեղծում | 8000 |  |  |  | 8000 |
| PR և մարքետինգային միջոցառումներ (կոնֆերանսներ, պրեզենտացիաներ, ֆորումներ, ցուցահանդեսներ, համագործակցություն մասնագիտացված պրոֆեսիոնալ ԶԼՄ-ների հետ) | - | 90000 | 100000 | 80000 | 270000 |
| Գովազդային նյութերի տպագրություն | 4000 | 9000 | 7000 | 3000 | 23000 |
| Գործարար կապերի հաստատում, պոտենցիալ շահագործողների ներգրավում | 20000 | 40000 | 50000 | 50000 | 160000 |
| **Ընդամենը** | **32000** | **139000** | **157000** | **133000** | **461000** |

* **Մարքեթինգային ռազմավարություն, նաև իրականացման ժամանակացույց**

Ծրագրվող ԱՏԳ-ին անհրաժեշտ է նպատակային լսարանի սեգմենտների` պոտենցիալ ճյուղային և այլ շահագործողների, ներդրողների, ներգրավված պետա­կան վարչությունների և գերատեսչությունների ներկայացուցիչների և այլնի հետ մարքետին­գային հաղորդակցության, կոմունիկացիաների դիվերսիֆիկացված կազմավո­րումը:

ԱՏԳ Կազմակերպիչն սերտորեն կհամագործակցի պետական մարմինների հետ ԱՏԳ բրենդի առաջխաղացման գործընթացում` լրացուցիչ իրականացնելով հետևյալ միջո­ց­առումները.

* մասնագիտացված, պրոֆեսիոնալ ԶԼՄ-ների հետ համագործակցություն (ներառ­յալ ինտերնետային հրապարակումները),
* պրոֆեսիոնալ ճյուղային համաժողովներին և ցուցադրումներին մասնակ­ցություն,
* հանրային հաղորդակցության ուղիղ ալիքի բացում (web կայք, ԱՏԳ մամուլի ծառայություն և ԱՏԳ տեղեկատվական ծառայություն),
* մասնակցություն տարբեր միջոցառումների, ֆորումների, համաժողովների, ցուցահանդեսների, և այլն,
* հայկական և արտասահմանյան ճյուղային միավորումների և արդյունա­բերա­կան միությունների հետ փոխգործակցություն:

ԱՏԳ հանրային տեղեկատվական պատկերը կներկայացվի որպես շուկայա­կան և վճարովի ենթակառուցվածքներ, որոնք թույլ են տալիս շահագործողներին Հայաստանում ստանալ գործունեություն ծավալելու համար մրցակից պետություն­ներին չզիջող պայմաններ: Բացի այդ, մարքետինգային մարտավարությունից առա­վելագույն արդյունք ստանալու համար մարքետինգային նպատակները կհարմարեց­վեն ԱՏԳ-ի կոնկրետ առանձնահատկու­թյուն­ներին: Ընդ որում, հստակ ուշադրություն կհատկացվի ԱՏԳ առաքելության ձևավորմանը, նպատակային լսարանին, գնագո­յացման հիմնական սկզբունքներին և մրցակցային առավելություններին, ԱՏԳ արդյու­նավետ դիրքորոշմանը` որպես շահագործողին գրավող հարթակի` նախատեսող հարկային և մաքսային արտոնություններ և գործունեության հարմարավետ պայ­մաններ, նաև լրացուցիչ ծառայու­թյունների լայն համալիր ինչպես կազմակերպու­թյունների, այնպես էլ` դրա աշխատակից­ների համար:

Այս ամենը թույլ կտա Սյունիք ազատ տնտեսական գոտու տարածքում ստեղծելու ԱՏԳ-ի ճանաչելի բրենդ, միջազգային աուդիտորիայի մոտ ձևավորելու հստակ ճանաչելի երկրային ասոցիացիա, խթանելու «ԱՏԳ շահագործող»-ի կարգավիճակ ձեռք բերելու պահանջարկին` հայկական սփյուռքի և օտարերկրյա կազմակեր­պու­թյունների ներգրավմամբ:

**Աղյուսակ 8. Մարքեթինգային ռազմավարության իրականացման ժամանա­կացույց**

| **Մարքեթինգային ռազմավարության միջոցառումները** | **Ռազմավարության իրականացման ժամանակշրջան** | | | |
| --- | --- | --- | --- | --- |
|  | **2017թ.** | **2018-2019 թթ.** | **2020-2023 թթ.** | **2024-2027 թթ.** |
| ԱՏԳ մասնագիտացված/հատուկ էլ. կայքի ստեղծում և գործարկում |  |  |  |  |
| ԱՏԳ արտասահմանում առաջխաղացման մարքետինգային ռազմավարության մշակում |  |  |  |  |
| ԱՏԳ լոգոտիպի մշակում |  |  |  |  |
| Գովազդային նյութերի նախապատրաստում և տարածում (բրոշյուրներ, պրեզենտացիոն նյութեր, տեղեկատվական-պրեզենտացիոն կոմպակտ դիսկեր և այլն) |  |  |  |  |
| PR և մարքետինգային միջոցառումների իրականացում ռազմավարության համաձայն (կոնֆերանսներ, պրեզենտացիաներ, ֆորումներ, ցուցահանդեսներ, մասնագիտացված պրոֆեսիոնալ ԶԼՄ-ների հետ համագործակցություն), այդ թվում միջազգային պրոֆիլային գործակալությունների ներգրավմամբ |  |  |  |  |
| Մարքետինգային ռազմավարության տարեկան ուղղումներ` կախված արդյունքներից, նպատակներից և առաջնահերթություններից |  |  |  |  |
| Գործարար կապերի ստեղծում, պոտենցիալ շահագործողների ներգրավում |  |  |  |  |

* **Համագործակցություն ոլորտում հեղինակավոր միջազգային կազմակերպությունների հետ**

Անհատական մարքետինգային մարտավարության ձևավորման համար կներգրավվեն որակավորված մասնագետներ և ԱՏԳ կոնկրետ հատվածի աշխա­տանք­ներում որակավորված բարձրակարգ մարքետինգային և գովազդային կազմակեր­պություններ:

Կազմակերպիչը, հաշվի առնելով, որ ՀՀ առևտրաարդյունաբերական պա­լատի կողմից ստեղծված կազմակերպություն է, ԱՏԳ առաջ մղման համար սերտ ոլորտում հեղինակավոր միջազգային կազմակերպությունների հետ կհամագործակցի Պալատի արտասահմանյան ներկայացուցիչների (ավելի, քան 25) միջոցով, ինչպես նաև արտա­սահմանում երկկողմ պալատների և ասոցիացիաների միջոցով (օրինակ` հայ-բելգիական, հայ-ամերիկյան, կանադական, իրանական, ֆրանսիական և այլն):

* **Ազատ տնտեսական գոտու լոգոտիպը, բրենդը (առևտրային նշան)**

Կազմակերպիչի կարգավիճակ ստանալուց հետո ընկերությունը համագոր­ծակ­ցելով վերոնշյալ կազմակերպությունների հետ կմշակի լոգոտիպ և կզբաղվի բրենդի հրապարակման ուղղույթամբ:

1. **Ազատ տնտեսական գոտիների կազմակերպման բնագավառում փորձը**

Սյունիք ազատ տնտեսական գոտին նոր ստեղծված կազմակերպություն է և բնականաբար ազատ տնտեսական գոտի կազմակերպելու փորձ չունի: Սակայն պետք է հաշվի առնել, **որ կազմակերպության ստեղծողը ՀՀ առևտրաարդյունա­բերական պալատն է, որը ներդրումային, գործարար և այլ հանրապետական նշանակության բազմաթիվ ծրագրերի իրականացման բազմամյա փորձ ունի,** ինչպես նաև իր արտասահմանյան գործընկերի միջոցով ծանոթ է ինչպես գործարար ծրագրերի, այնպես էլ ազատ տնտեսական գոտիների կազմակերպման միջազգային լավագույն փորձին:

1. **Կազմակերպչի և պետության պարտականությունների բաշխումը և կողմերի մասնակցության հարաբերակցությունը**

* **Կազմակերպչի կողմից առաջարկվող պետության մասնակցության և Կազմակերպչի մասնակցության հարաբերակցությունը**

Պետության մասնակցությունը ԱՏԳ ձևավորման մեջ առաջին հերթին ակնկալվում է ԱՏԳ առաջ մղման ոլորտում: Երկրի արդյունաբերական և տնտե­սական զարգացման պետականռազմավարության շրջանակներում ԱՏԳ մեխանիզմ­ների ստեղծման բացառիկության տեսակետից նպատակահարմար է պետության և ԱՏԳ Կազմակերպչի միջև առավելագույն սերտ համագործակցությունը ԱՏԳ բրենդի և շահագործողների ապրանքների, ծառայությունների առաջ մղման շրջանակ­ներում:

Կազմակերպիչն առաջարկում է պետական մասնակցություն կազմակերպիչ ընկերության բաժնեմասում: Մասնակցության պայմանները կսահմանվեն պայմանագրով:

Նախ և առաջ անհրաժեշտ է պետական պաշտոնական կապերի (տեղեկա­տվական, դիվանագիտականև այլն) լիակատար օգտագործումը գործընկեր պետու­թյունների արդյունաբերական միություններին ԱՏԳ-ի մասին (մասնագիտացման ոլորտը, առավելությունները, պայմանները և այլն) տեղեկացնելու համար:

Պետության տեղեկատվական օժանդակությունը կարող է նաև ներառել.

* օտարերկրյա պետությունների համապատասխան գործակալությունների հետ աշխատանքը,
* պոտենցիալ շահագործողների համար Հայաստանի երկրային պրոֆիլի պատրաս­տումը,
* ԱՏԳ-ի վերաբերյալ տեղեկատվություն հասցնելու նպատակով դեսպանու­թյուն­ների առևտրային (կոմերցիոն) բաժինների մասնակցությամբ շնորհանդես­ները,
* ճյուղային նախարարությունների պաշտոնական նամակները օտարերկրյա գործնկերներին,
* կառավարության բարձրաստիճան պաշտոնյաների մասնակցությամբ հան­դի­պում­ները տեղական և արտասահմանյան գործարար շրջանակների ներ­կայացուցիչների հետ,
* ԶԼՄ-ների հաղորդագրությունները,
* ԱՏԳ-ի մասին գործընկերների տեղեկացումը պաշտոնական այցերի գործընթա­ցում,
* աշխատանքը սուվերեն ֆոնդերի հետ,
* սփյուռքի ներգրավումը:

Համագործակցության առաջարկված ուղղություններով պետության կողմից ֆի­նանսական միջոցների տրամադրում չի նախատեսվում, ինչը դարձնում է պետական մասնակցությունը իրատեսական և արդարացված:

* **Առանց պետության մասնակցության կամ առանց համապատասխան ենթա­կառուցվածքների (չի վերաբերում ԱՏԳ ներսի ենթակառուց­վածք­ներին) առկայության ազատ տնտեսական գոտու գործունեությունը սկսելու հնարավորությունը**

Կազմակերպիչը քաջ գիտակցելով ներկա տնտեսական իրավիճակը և հաշվի առնելով ՀՀ պետական բյուջեի միջոցների սահմանափակությունը նախատեսում է սկսել իր գործունեությունը առանց պետական ֆինանսական միջոցների ներ­գրավման, ինչը իր հերթին հանդիսանում է ազատ տնտեսական գոտու ստեղծման անհրաժեշտության և նպատակահարմարության ապացույց` պայմանավորված ԱՏԳ տեղակայման տարածքում ենթակառուցվածքներ ստեղծելու համար Կազմակերպչի կողմից նախատեսվող զգալի ֆինանսական ծախսերը:

Չնայած վերոնշյալի Կազմակերպիչը կողջունի պետության կողմից մաս­նակցությունը ենթակառուցվածքների ձևավորման մեջ, քանի որ այն խթանելու է ոչ միայն ԱՏԳ գործունեությունը, այլև մարզի զարգացումը:

Հարկ է նշել, որ ԱՏԳ գործունեության որոշակի խոչընդոտ կարող է հանդի­սանալ տրանսպորտային խնդիրը: Հայաստանի համար հիմնական նավահանգիստ­ները, որոնցով իրականացվում է ապրանքաշրջանառությունը դեպի երկիր և երկրից դուրս, վրացական Փոթիի (մոտ 560 կմ) և Բաթումի (մոտ 700կմ) նավահան­գիստներն են: Բեռնափոխադրումը իրականացվում է բեռնատար մեքենաների և երկաթուղային տրանսպորտի միջոցով:

Հայաստանի համար տրանսպորտային ևս մեկ միջանցք հանդիսանում է բեռների տրանզիտը Իրանով: Հեռանկարում, մի շարք առկա խնդիրների կար­գավորումից և երկաթուղու վրաց-աբխազական հատվածի բացումից հետո, հնարավոր է նաև Հայաստանից Ռուսաստան, Ուկրաինա, ԱՊՀ և Եվրապայի այլ պետություններ երկաթուղու վերաբացում, որն իրականացվում էր նախկինում՝ Խորհրդային ժամանակներում: Մասնավորապես, «Հյուսիս-Հարավ» մայրուղին ըստ էության կլինի տրանսպորտային միջանցք, որը կապահովի Հայաստանի Վրաստանի տարածքով դեպի Սև ծով ելքը (սևծովյան և միջերկրածովյան տարածաշրջան հետագա ելքով) կձգվի Հայաստանի հարավից`Մեղրիի շրջանից մինչև Սև ծովում վրացական նավահանգիստներ:

Հայկական մայրաքաղաքից մինչև Բաթումի ճանապարհի երկարությունը, որն այժմ կազմում է 700 կմ, նոր ճանապարհի կառուցումից հետո կկրճատվի մինչև 450 կմ: Ապագա մայրուղու երկարությունը գործողից 35%-ով կարճ կլինի: Բացի վառելիքի տնտեսումից, նոր ավտոճանապարհը հնարավորություն կտա նաև տնտեսելու ժամանակ: Մասնավորապես, Բաթումիից Երևան երկաթուղային փոխա­դրումները այսօր երկու-երեք օր են տևում, իսկ ավտոմոբիլային փոխադրումները կտևեն հինգից վեց ժամ: Դա շատ կարևոր առավելություն է, քանի որ Հայաստանի արտաքին առևտրի 70%-ը բաժին է հասնում Վրաստանի տարածքով փոխադրմանը: Իսկ հարավում մայրուղին հասնում է Իրանի հետ սահմանին:

1. **Բնապահպանական ազդեցության գնահատականը**

* **Համապատասխանությունը ՀՀ օրենսդրության պահանջներին**

«Սյունիք ազատ տնտեսական գոտի» ՍՊԸ-ն կապահովի ԱՏԳ ամբողջ տա­րածքի բնապահպանական անվտանգությունը: ԱՏԳ տարածքը կպարսպապատվի ՀՀ օրենսդրության բնապահպանական պահանջներին համապատասխան, անհրա­ժեշտության դեպքում կապահովվի բնապահպանական փորձագիտական համապա­տասխան եզրակացության առկայությունը: Բոլոր օբյեկտները, որոնք գտնվում են ԱՏԳ տարածքում, կբավարարեն սանիտարական, հակահրդեհային, բնապահ­պանական և այլ սահմանված նորմերին: Կմշակվի արտակարգ իրավիճակների դեպ­քում տարհանման պլան` շահագործողներին համապատասխան տեղեկատվության տրամադրմամբ (տեղեկատվական ստենդեր և այլն):

* **Էկոլոգիական պահանջները բավարարելու համար անհրաժեշտ սարքա­վորումների տեղակայման համար տարածքն անվճար տրամադրելու պատ­րաստակամություն**

Անհրաժեշտության դեպքում ԱՏԳ-ում անվճար կհատկացվի տարածք (50մ2 ոչ պակաս) բնապահպանական նորմերի և պահանջների ապահովման նպատա­կով`անհրաժեշտ ստուգաչափիչ սարքավորումների տեղադրման համար:

Բացի վերոնշյալից պետք է նշել նաև, որ ԱՏԳ տարածքը կբարեկարգվի և կկանաչապատվի:

1. **Կազմակերպչի կողմից ստեղծվելիք աշխատատեղերի քանակը և միջին աշխատավարձի չափը**

ԱՏԳ կառավարիչը գործունեության ընթացքում կստեղծի մոտ 80 նոր աշխատատեղ ընկերության հիմնական աշխատակազմ ձևավորելու նպատակով (այս աշխատատեղերը չեն ներառում ազատ տնտեսական գոտու շինարարական աշխա­տանքների համար ներգրավվող աշխատողներին): Աշխատակազմի 10 հոգին կլինի ղեկավար անձնակազմը (տնօրեն, տեղակալներ, գլխավոր հաշվապահ, տարբեր ուղղությունների պատասխանատուներ և այլն), իսկ 70-ը` վարչատնտե­սական աշխատողները (շուկայագետներ, անվտանգության աշխատակիցներ, բանվորներ, տարբեր մասնագետներ և այլն): Ղեկավար անձնակազմի **ամսեկան միջին աշխատավարձը կկազմի շուրջ 1,600 ԱՄՆ դոլար (ներառյալ բոլոր հարկերը), իսկ վարչատնտեսական աշխատակազմինը՝ 450 ԱՄՆ դոլար:** Ամեն դեպքում յուրա­քանչ­յուր աշխատողի միջին ամսեկան աշխատավարձը Սյունիքի մարզի համապա­տասխան մասնագիտության աշխատողների միջին աշխատավարձից ավելին կլինի շուրջ 10 տոկոսով:

**Աղյուսակ 9. ԱՏԳ աշխատատեղերի ստեղծման ժամանակացույց**

|  |  |  |  |
| --- | --- | --- | --- |
|  | **2017-2019 թթ.** | **2020-2023 թթ.** | **2024-2027 թթ.** |
| **Աշխատատեղերի քանակը** | 50 | 70 | 80 |

1. **Կազմակերպչի կողմից մատուցվող ծառայությունների ցանկը և սակագները**

| **Ծառայության անվանումը** | **Արժեքը (ԱԱՀ-ի հաշվառմամբ) \*** | **Մեկնաբանություններ** |
| --- | --- | --- |
| Արտադրա-տնտեսական տարածքների վարձակալությամբ տրամադրում | **Մինչև** $13/քմ/ամս. | Կախված վարձակալվող տարածքի չափից և ժամկետից` վարձակալության գինը կարող է ցածր լինել (պայմանագրային) |
| Գրասենյակային տարածքների վարձակալությամբ տրամադրում | **Մինչև** $15/քմ/ամս. | Կախված վարձակալվող տարածքի չափից և ժամկետից` վարձակալության գինը կարող է ցածր լինել (պայմանագրային) |
| Ժամանակավոր պահպանության պահեստի վարձակալությամբ տրամադրում | Պայմանագրային |  |
| Ավտոկոնտեյներների հրապարակների (բաց հրապարակ) վարձակալությամբ տրամադրում | Պայմանագրային |  |
| Լոգիստիկ-պահեստային ծառայություններ.  -բեռների, կոնտեյներներիընդունումևբեռնաթափում,ապրանքիհսկողություն, ներպահեստայինտեղաշարժում, բեռներիվերաբարձում: | Պայմանագրային | Այս ծառայությունների գնային քաղաքականությունը կորոշարկիացվի ԱՏԳ գործարկման սկզբին |
| Կոմունալ ծառայություններ (էլեկտրաէներգիա, ջուր, ջրահեռացում (կոյուղի), գազամատակարարում) | Ծառայության մատակարարների տարիֆներին համապատասխան |  |
| Գերարագ ինտերներ, հեռախոսաֆիկացում | Ծառայության մատակարարների տարիֆներին համապատասխան |  |
| Ավտոկանգառ (պահպանվող) ԱՏԳ շահագործողների աշխատակիցների թեթև մեքենաների համար 1 մեքենատեղ (արտոնյալ տարիֆ) | Մինչև $15/ամիս |  |
| Ավտոկանգառ (պահպանվող) հյուրերի թեթև մեքենաների համար 1 մեքենատեղ (ԱՏԳ տարածքի սահմաններից դուրս) | $0,2/ժամ |  |
| Պահեստային տարածքներ | Ըստ պայմանագրի/գործարքային | Այս ծառայությունների գնային քաղաքականությունը կորոշարկիացվի ԱՏԳ գործարկման սկզբին: |
| “Կենտրոնացված ընդունելության” ծառայություններ | Ընդգրկված է վարձակալութ յան գնի մեջ |  |

**Հասարակական սպասարկման ծառայություններ**

Շահագործող ընկերությունների աշխատակիցների աշխատանքի համար լրացուցիչ հարմարավետ պայմաններ ստեղծելու համար նախատեսվում է ԱՏԳ տա­րածքում տեղակայել հասարակական սպասարկման բնույթի օբյեկտների համալիր:

Մասնավորապես, այդպիսի օբյեկտների աշխատանքի ապահովման համար Կազմակերպչի կողմից մրցութային կարգով կներգրավվեն առևտրային կազ­մակեր­պու­թյուններ (Կազմակերպիչը նրանց վարձակալությամբ կտրամադրի տարածք­ներ/շինու­թյուններ և կվերահսկի աշխատանքը):

Այդպիսի օբյեկտների շարքում նախատեսվում է ունենալ, մասնավորապես.

* Հանրային սննդի օբյեկտ (ճաշարան, սրճարան),
* Հանգստի կազմակերպման օբյեկտներ,
* Առաջին բուժօգնության կետ,
* Շահագործողների (արտոնյալ) և հյուրերի (վճարովի) թեթև ավտոմեքենաների կայանատեղի,
* Պատճենահանման կենտրոն (լուսապատճենահանման, տպագրելու և այլ ծա­ռայություններ),
* Նոտարական գրասենյակ և թարգմանությունների բյուրո,
* Բանկային և ապահովագրական ծառայություններ,
* Իրավաբանական ծառայություններ (խորհրդատվություն),
* Խորհրդատվական ծառայություններ (բիզնես-խորհրդատվություն, կառավար­չական խորհրդատվություն, ֆինանսական խորհրդատվություն և այլն),
* Վիզային կենտրոն (վիզաների և գրանցման ձևակերպման կենտրոն) և այլն:

**ԱՏԳ «կենտրոնացված ընդունելության» ծառայություն**

* Սյունիք ԱՏԳ-ում կգործի «Կենտրոնացված ընդունելության» ծառայությունը: Տվյալ ծառայության գործառույթների մեջ կմտնի հյուրերի ընդունումը, ԱՏԳ-ի և շահագործողների վերաբերյալ տեղեկատվության տրամադրումը և այլն:

**“Մեկ պատուհանի” ծառայություններ**

* ԱՏԳ-ում ներդրողների (շահագործողների) հարցերի լուծման նպատակով պետական մարմինների հետ համագործակցությամբ կստեղծվի պետական ծառայությունների մատուցման համակարգ «Մեկ պատուհանի» սկզբունքով:

Ակնկալվում է, որ ԱՏԳ տարածքում կգործեն շահագործող ընկերու­թյուն­ներին այլ ծառայություններմատուցող ընկերություններ (օրինակ` անձնակազմի հավաքագրման, ուսուցման և վերապատրաստման և այլն):

**Բոլոր այն ծառայությունները, որոնք հնարավոր է մատուցել էլեկրտրո­նային եղանակով, կմատուցվեն նշված եղանակով:**

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ

ԿԱՌԱՎԱՐՈՒԹՅԱՆ ԱՇԽԱՏԱԿԱԶՄԻ

ՂԵԿԱՎԱՐ-ՆԱԽԱՐԱՐ Դ. ՀԱՐՈՒԹՅՈՒՆՅԱՆ

1. *«Հայաստանի Հանրապետության մարզերը և Երևան քաղաքը թվերով» 2015թ.* [↑](#footnote-ref-1)